пикантни шеги за Химия
"Иванчо се прибрал умърлушен от училище. Баща му го видял и попитал:
- Какво стана моето момче, че си така посърнал?
- Ами написаха ми двойка по химия.
- Е как така, та ти си все със шестици по химия?!
- Така е ама този път имахме за задача да смесим няколко съставки и да получим течност, в която като си потопиш пръста, той да стане гумен и еластичен. Да можеш да го свиваш с часове. Аз обаче обърках формулата, смесих в различно съотношение съставките и като си потопих пръста в течността, той се вдърви и не можех да го сгъна с часове.
Бащата се замислил, след което очите му светнали.
- Ти моето момче, можеш ли да ми дадеш тази сгрешената формула която ти е сковала пръста.
- Да бе тате.
Детето веднага написало на лист нужните съставки и как да ги смеси и ги дало на баща си. Той доволен извадил петдесет лева и ги дал на сина си.
Иванчо доволен излязъл с приятелите си и целия следобед ходили на кино, яли сладкиши в сладкарницата и се возили на люлките. Привечер малкия се прибрал уморен и легнал да спи. На сутринта се събудил и какво да види?! На нощното му шкафче имало триста лева и бележка на която пишело… "ОТ МАМА!"